
أعوذ بالله السميع العليم من الشيطان الرجيم» بسم الله الرحمن الرحيم» 
الحمد لله رب العالمين» والصلاة والسلام على أشرف المرسلين؛ سيدنا 


محمد وعلى آله وصحبه ومن تبعهم بإحسان إلى يوم الدين. أما بعد؛ 


أهلا وسهلا ومرحبا بإخوان وأخواتٍ وأهلي وأحبابي. وأسأل الله - 
سبحانه وتعالى - الذي جمعن وإياكم في هذه الساعة المباركة على طاعته 
أن يجمعني وإياكم في جنته ودار كرامته مع النبيين والصديقين وحسن 
أولئك رفيقاء وبعد؛ 

ما زلنا بفضل الله -عز وجل- في شرح هذا الكتاب الماتع الرائع كتاب 
الأدب المفرد للإمام محمد بن إسماعيل البخاري -رحة الله عليه- رحمة 

واسعة. 

واليوم بإذن الله -تبارك وتعالى- مع موقف متكرر في حياتنا جميعًاء 
الإنسان بطبعه لا خلو من مجالس يجلس فيهاء أنا يقيئًا أنا ممكن أكون 
قاعد في بيتي مع زوجتي وأولادي فهذا مجلس, أو قاعد مع أصحابي في 
يوم من الأيام فهذا مجلس. أو قاعد مع الناس في المسجد أو قاعد مع 
الناس في مكان من الأماكن, هذه كلها مجالس» هذه الجالس أكيد 
أكيد» يعني الذي شرع لنا آداب عند دخول الخلاءء أكيد سيشرع لنا 
آدابًا عند وجود هذه المجالس. وبخاصة أحبابي, التعامل مع البشر شيء 
صعب» لإن شخصيات البشر مختلفة» ومنها الشخصيات اللي بتكون 
متآلفة» ومنها الشخصيات اللي بتكون بينها وبين بعض التنافر» كما 
قال -صلى الله عليه وسلم-: "الأزواح جُنُودٌ مجَنَدَةَ فما تعارَفَ منها 
الْعَلْفَ وما تَناكَرَ منها اخْتَلّفَ". فيقيئًا كل إنسان هيجلس في مجلس 
أكيد هيجلس معاه ناس بينهم تآلف وناس بينهم تنافر واختلاف. 
فأكيد تمكن تحدث مشكلات أو أزمات» وبالتالي ديننا الحنيف وضع 
لنا ضوابط تجعل المجلس ده يكون رفعة لينا عند ربنا -سبحانه وتعالى- 


' صحيع ببسام 


"آداب المجالس" من سلسلة "على هدي النبي - شرح كتاب صحيح الأدب المفرد" 








شبكة الطربق إلى الله way2allah.com‏ 
وفي نفس الوقت أي مشكلة من المشكلات ممكن تحدث من وراء هذا 
المجلس ديننا وضع لما ضوابط علشان لا تحدث فيها هذه المشكلات. 


يعني مثاه هنجد في آداب الجالس أدب كامل متعلق إنك وانت في 
مجلسك ما تأذيش حد, وهنعرف دلوقتي صور من الأذى اللي مكن 
تكون موجودة في امجالس. 

هنعرف أيضًا إن هذه المجالس لابد إن هي تعمر بذكر الله -عز وجل- 
حت نرتفع قدرًا عند الله -سبحانه وتعالی-. 

هنعرف إيه الأماكن اللي تمى الشرع إن احنا نكون نجلس فيها أصلا. 
وهنعرف الأماكن اللي احنا ازاي نتعامل فيها مع سائر الخلق وغير 
ذلك» تعالوا مع بعض كده سريعا نبدأ نشوف أهم الآداب المتعلقة 
با جالس. 

الأدب الأول وهذا من أهم وأعظم الآداب التي ينبغي أن تكون موجودة 
بينناء إن مجالسنا أحبابي لابد إن هي تكون مجالس ثقرب من الله - 
سبحانه وتعالى -. تَعَمَّر هذه المجالس بذكر الله -سبحانه وتعالى -, ولابد 
أن نعلم أحبابي إن مفيش مجلس من امجالس هنقعد فيها مع بعض إلا 

وسنسأل عنها يوم القيامة حتى لو كان هذا الجلس أو هذا اللقاء إن 
احنا خارجين من المسجد وففنا اتنين تلاتة أربعة قصاد بعض لازم هذا 
امجلس يعمر بذكر الله -سبحانه وتعالى-. خلي المجلس ده يكون شاهد 
لك يوم القيامة. 

فالبي -صلى الله عليه وسلم- يقول: "ما قعد قوم مَقَعَدًا لم بُذكر الله 
فيه ولم يُصَلُوا على الب صِلَّى اله عليه وسلّم إلا كان عليهم حَسْرةَ 
يوم القيامة"" وفي رواية "إلا قاموا عن مث جيفة مار" كان مجلس 
قبيح قميء قذر, هذا المجلس الذي لا يذكر فيه الله -سبحانه وتعالى- 






لذا لو نظرنا كده وتدبرنا وتأملنا في مجالس الصحابة ومجالس الصالحين 
نجد دايعا إن المجالس دي مجالس للذكر» هدشوف حت دلوقتي وهم 
بيموتوا كانوا قاعدين يذكروا بعض بالله -سبحانه وتعالی-. 


يقول معاوية: جلسنا في مسجد النبي -صلى الله عليه وسلم- نذكر 
الله ونحمده على ما من به علينا من الإسلام» فخرج النبي علينا ويقول: 

"ما أَجْلَسَكُم؟ قالوا: جَلَسْنَا تَذَكُرُ الله وَكْمَدُهُ علّى ما هَدَانًا للإسْلام, 
وَمَنّ به عَلَيْئَاد قال: الله ما أَجْلَسَكُمْ إلا ذَاكَ؟ قالوا: وَاللّهِ ما أَْلّسَنَا 
إل داك قالَ: أما 85 أُسْتخلفكُم کي وَلَكِنَهُ أتاني جبریل 
فأخبرن, أذ الله عر وَجَلَ باهي بكم الملائكة"", مجلس يقربكم من ربنا 
-سبحانه وتعالى -» الجلس ده مجلس بيقريهم من ربنا -سبحانه وتعالی- 


کما کان عمر -رضي اللّه عنه - يصنع؛ يقعد مع الصحابة كده فيقوم 
فايل هم إيه؟ سيدنا عمر رضي الله عنه-» يقول دق موسى : ذكرنا 
ربنا يا أبا موسى, اقعد ذكرنا ربنا فيقرأ القرآن فيبكون وغير ذلك. 
وكان عمر -رضي الله عنه- يجلس مع الصحابة وبأ بكعب الأحبار 
ويقول ذكرنا ربنا يا کعب» فيذكرهم ربمم -عز وجل- فيبكون -رضي 
الله عنهم - أجمعين. 

دي كانت مجالسهم دايما؛ إن هم يقعدوا» فيجلسواء فيقرأوا القرآن, 
فيزدادوا علمّاء مجالسهم دي كانت مجالس بتقرب من ربنا -سبحانه 





"ممع سام 

مجالس تعمر بطاعة الله -سبحانه وتعالى -, تعمر بذكر الله -سبحانه 
وتعالى -. فينبغي أحبابي إن احنا نعمر هذه الجالس بذكر الله وما 
أعظمه من مجلس نذكر فيه ربنا -عز وجل- فلا نقوم إلا وقد غفر الله 
لنا ما تقدم من ذنبنا. 


كما ثبت عند أحمد أن البي -صلى الله عليه وسلم- قال: "ما جلس 
قوم يذكرون الله عر وجل إلا ناداهم مناد من السماءٍ: قومُوا مغفورا 
لکم» قد بُدَلَتْ سيئائكم حسنات". تخيل مجلس عمّالِين نذكر فيه ربناء 
نصلي فيه على نبينا -صلى الله عليه وسلم-» فتكون النتيجة إن ربنا 
-سبحانه وتعالى - يغفر لنا ما تقدم من ذنبنا وما تأخر. يبقى أهم حاجة 
إن مجلسنا يكون مجلس مُعَمَّر بذكر الله -سبحانه وتعالى-» وبطاعة الله 
-سبحانه وتعالى --. 


الأمر الثابى إن مجلسنا ما يبقاش مجلس معصية, ما تبقاش مجالس غيبة, 
ما تبقاش مجالس غيمة, حتى يعني الزوج بيبقى طول النهار بره بيروح 
بيته» قاعد هو وزوجته مع بعض مثلا أو قبل ما ينام مثلا على السرير 

قاعد مع زوجته بيتكلموا شوية, فعمال يقول ها ده فلان عمل وفلانة 
سوت وفلانة قالت وهي تقول له ده جارت النهاردة عملت وتبقى يعني 
-سبحان اللّمت امجلس ده قارنوا كده بين المجلس ده وبين ا مجلس اللي 
احنا هنقول عليه إن شاء الله في درس بكرة بإذن الله درس آداب النوم, 
المجلس اللي يكون بقى معمر بذكر الله معمر بطاعة الله معمر 
بالآداب» معمر بالأخلاق, معمر بالقرآن» معمر بالذكر» سبحان اللّه! 

سيدنا عبد الله بن المبارك في يوم دعوه على عقيقة فقعد معاهم فبدأوا 
يتكلموا ده فلان عمل ده فلان سوى, فقام ابن المبارك وترك هذا 
مجلس فقالوا: إلى أين تقوم يا إمام؟ قال: أقوم من مجلس يغتاب فيه 
الناس إلى مجلس آخر؛ أذكر فيه الصحابة, أذكر فيه التابعين فازداد 
صلة برب العالمين -سبحانه وتعالى -. 


الأدب التالت ما ينفعش أحبابي تكون مجالسنا فيها أذية لأحد» يعني 
موقف عملي حالا واحنا بنصورء أنا معايا دلوقتي أستاذ ياسر ومعايا 
دلوقتي أخونا محمد, واحنا قاعدين مع بعض أهو قاعدين بنصور, 
فروحت قايل لأستاذ ياسر معلش بعد إذنك عايزك في كلمة كده. 

فخدته كده وكلمته سرّاء هتكون النتيجة إن محمد إيه اللي هيحصل له؟ 
فبيكون النتيجة طب هو عمل كده ليه؟ طب هو قال الكلام ده ليه؟ 
هو هيقول له إيه؟ فهنا أنا أذيته؟ فالبي -صلى الله عليه وسلم- تمانا 
في المجالس أن يتناجى اثنان دون الثالث» لذا الشيخ الإمام البخاري - 
رحمة الله عليه- بوّب بابًا فقال: لا يتناجى اثنان دون الثالث, في رواية: 
"فإن ذلك يؤذيه". 

وفي رواية صحيحة الشيخ بوب بعدها باب فقال باب جميل جداء باب 
إذا كانوا أربعة» وذكر فيه حديث عبد الله بن مسعود قال: قال البي 
-صلى الله عليه وسلم-: "إذا كنتم ثلاثة فلا يتناجى اثنان دون الثالث, 
فإن ذلك يحزنه". وني رواية: "لا يتناجى اثنان دون الآخر حتى يختلطوا 
بالناس» من أجل أن ذلك يحزنه", وني رواية: "ومن ذلك أن ذلك يؤذيه 


وإن الله ليكره أذى الؤمن"“. 


شوفوا أحبابي كم من نفوس تغيرت بسبب موقف زي ده» شوفوا أدب 
الإسلام» أدب الدين» أدب هذه الشريعة اللي تقول لك لو انتم اتنين 





؛ روايات الحديث هنا 

ما ينفعش أبدًَا بحال من الأحوال اتنين يتكلموا ويسيبوا التالت إلا 
طبعا إذا اختلطوا بالناس وفي رواية إلا بإذنه, كل ده ليه؟ حت لا يؤذيه 
أو حتى لا يحزنه. 

من الآداب أيضًا؛ انتم عارفين بالمثل البلدي العامي عندنا كده يقول 






لك فلان ده بيحب يحط مناخيره في كل حاجة» فلان ده متطفلء أنا 
قاعد أنا وأستاذ ياسر وأخونا محمد بنتكلم في حاجة معينة» فلقينا واحد 
داخل؛ انتم بتتكلموا في إيه؟ انتم كنتم بتقولوا إيه؟ يا عم وانت مالك» 
افرض أنا وأستاذ ياسر ومحمد بنتكلم في حاجة مثلّا حاجة تخصنا حاجة 
بينا احنا التلاتة مش عايزين حد يسمعهاء لا لا لا أنا لازم اعرف يا 
عم يا سيدي معلش» لا معلش أنا مش هابقى قاعد في القعدة دي 
طرطور. يا عم دي حاجة خاصة» ما ينفعش» ويقلبها هزار وضحك 
ويظن كده إن هو إنسان ظريف يعني, لأ. انت خالفت الأدب, خالفت 
الذوق. 

شوفوا النبي -صلى الله عليه وسلم- علمنا أدب جميل جدا جدا جدا 
ألا وهو لا ينبغي أبدًا إن حد يخش يتطفل على الناس يسمع حاجة 
وهم كارهينه يسمع» فبوب الإمام البخاري -رحمة الله عليه- بابًا -وده 

من الأذى في المجالس- باب من استمع إلى حديث قوم وهم له كارهون, 
وذكر فيه حديث ابن عباس عن النبي -صلى الله عليه وسلم- قال: 
"ومن اسْتمع إلى حديث قوم وهُمْ له كارِهُونَ أؤ يرون منه؛ صب في 
أنه الآنكُ يَومَ القيامّة", أو الآنك يوم القيامة كما ضبطه البعض, 
والآنك يوم القيامة هو الرصاص المذاب, فما ينفعش, ما ينفعش إن أنا 
أتطفل على الناس بمذه الصورة» يا أخي ما تسمعش حديث قوم وهم 
كارهين إنك تسمع» بل الأصل: "وَإِنْ قيل لَكُمْ ارْجِعُوا فَارْجِعُوا هُوَ 


م 


وبوب الإمام البخاري أيضًا -رحمة الله عليه- باب قال: إذا رأى قوما 
يتناجون فلا يدخل معهم» إذا في يوم من الأيام معت ناس بتتكلم ما 
تدخلش معهم يا أخي إلا بإذن, أذنوا لك هذا خيرء ل بأذنوا لك برضه 
هذا خير» سيب المكان واخرج» وذكر فيه عن سعيد المقبري, قال: 
مررت على ابن عمر ومعه رجل يتحدث فقمت إليهماء فلطم في 
صدري؛ ابن عمر ايه خبطني في صدري کده» فقال: إذا وجدت اثنين 
يتحدثان فلا تقم معهماء ولا تجلس معهما حتى تستأذهماء فقلت: 

أصلحك الله يا أبا عبد الرحمن إنما رجوت أن امع منكما خيراء ابن 
عمر واقف مع واحد» ابن عمر هيتكلم في إيه؟ أكيد هيذكر حديث, 
يقول لي أنا شفت البي» آنا معت البي» فأنا هستفيد خير قال له لا 
ما ينفعش» عايز تيجي تقعد معاهم؟ لازم تستأذنهم الأول. 

يبقى إذَا برضه من الأذى اللي بيكون في المجالس اللي هو الشخصية 
الطفيلية» اللي بتحب تتطفل على كل حاجة, تنط في كل حاجة كده. 
هذا ليس أبدًا من الأدب. 


كذلك أيضًا من الأدب أنا قاعد قدامي بالظبط كده أستاذ ياسر وأخونا 
محمد فقمت جايب الكرسي وأقول لهم إيه عجلة كده بعد إذنك انت 
كده شوية وأقوم جاي قاعد في النص» وبتحصل كتير جذاء داخلين في 
خطبة الجمعة تلاقي واحد إيه كده يعني بينط من فوق الناس» ومرة 
واحدة تلاقي حاجة نطت من فوقك كده وبعد كده يقول لك خش 
انت شوية كده خش انت شوية كده. ويقعد في النص بينك وبين حد 





من أحبابك أو حد من إخوانك» من الأدب؟ لأ مش من الأدب. 

شوفوا يا جماعة احنا في مجالسنا بنغلط قد إيه؟ البي -صلى الله عليه 
وسلم- يى عن ذلك, وبوب الإمام البخاري باب فقال: لا يفرق بين 
اثنين وذكر فيه حديث عمرو بن شعيب عن أبيه عن جده عبد الله بن 
عمرو بن العاص أن النبي -صلى الله عليه وسلم- قال: "لا يحل لرجلٍ 
أن يفرّق بين اثنين إلا بإذنهما". 
برضه من المشاكل اللي بتقابلنا دابما في الجالس زي ما قلت لكم مسألة 
إيه؟ تخطي الرقاب, احنا في مجلس مغلا في مجلس علمء تلاقي واحد 
كده جاي من العصر قاعد مستني الشيخ اللي هيدي درس المغرب» 
وتلاقي واحد جاي قبل المغرب بتلات دقايق أو جاي مع أذان ا مغرب 
أو جاي بين الأذان والإقامة وعمال ينط من فوق الناس كلها ورايح 
يقعد أول واحد قدام الناس» يا أخي اتق الله, يا أخي اتق الله. يا أخي 
تؤذي الناس»› البي -صلى الله عليه وسلم- ا رأى رجل ذات يوم 
يتخطى الرقاب قال له: اجلس» وهو يخطب» قال: "اجلسن فقد آذيت. 
وآنَيّتَ", جاي متأخر وبتأذي الناس كمان, احنا منهيين عن هذا 


الأذى» حرام إن احنا نؤذي الناس بمذه الصورة» خدت بالك؟ 

إنغا الأصل إن الإنسان مننا يجلس حيثما انتهى به الجلس» جه في آخر 
ا مجلس اقعد في آخر الجلس» فعن جابر بن سمرة قال: كنا إذا أتينا البي 
-صلى الله عليه وسلم- جلس أحدنا حيث انتهى. يجلس في المكان 
اللي هو انتهى ا 






كذلك أيضًا من الآداب في المجالس تلاقي مغلا إيه واحد بيتكلم وكل 
شوية واحد يقاطع» انتم عارفين الشخصية دي؟ الشخصية اللي هي 
دابما تحب إيه؟ ما تخلكش تتکلم كلمتين على بعض» ده ليس من 
الأدب» يا أخي انتظر لحد ما المتكلم يخلص الكلام كله وبعد كده اتكلم 
انت» وبعد كده علق انت» حتى سبحان الله الواحد لما بيشوف مناظرات 
في التليفزيون بصراحة الواحد بيكاد إنه يتقيأ من الخلق اللي موجود بين 
الناس» مفيش يتكلم كلمة والتان يقاطعه. وده يتكلم كلمة وده يقاطعه, 
وده ياخد كوباية الماية ويحدفه في دماغه» وده يقوم شايل الكرسي يحدفه 
به لإن مفيش أدب في امجلس أصلا لو کان فيه أدب في المجلس كانت 
المسألة انتهت . 

اتفرجوا مغد على ب بعض البرامج كده كان ف برنامج كده بييجي على 
قناة الجزيرة اللي الدكتور امه فيصل القاسم, وجها لوجه, واتفرج بقى 
على الضرب اللي بيحصل في البرنامج» ليه؟ مفيش أدب في الجلس» 
لو التزموا بآداب المجلس والله أول واحد هيستفيد إنما تشوف الاتدن 
قاموا ضربوا بعض اتشاكلوا مع بعض مش ممكن. ليه؟ آداب المجالس. 
يا جماعة ده أنا لو بتكلم مع واحد كافر ما تقاطعهوش سيبه لما يخلص 
اللي عنده, لما جاء أحد كفار قريش للبي -عليه الصلاة والسلام- 
يجادله فقال: يا محمد إن أردت الملك مكناك عليناء وإن أردت الال 








جمعنا لك من المال ما شئت. وإن أردت كذا وإن أردت كذا وإن أردت 
كذاء وقعد يتكلم يتكلم يتكلم لحد ما خلص خالص النبي بيقول له 
إيه؟ أفرغت با أبا الوليد؟ انت خلصت؟ أفرغت يا أبا الوليد؟ خلصت 
الكلام؟ ثم بعد ذلك تكلم النبي -صلى الله عليه وسلم-. 

يبقى إِذَا هنا معنى مهم جداء أثناء المجالس ما ينفعش الإنسان مننا 
يقاطع الإنسان يتكلم سيب الواحد ما يخلص كلامه. وبعد كده اتكلم 
انت» في البخاري: "كان النبي -صلى الله عليه وسلم- يحدث ذات 
يوم من الناس فقام رجل فقال يا رسول الله متى الساعة؟ -إِذَا الرجل 

ده قاطع النبي -صلى الله عليه وسلم-. قال له متى الساعة؟ والنبي 
بيتكلم- مضى النبي -صلى الله عليه وسلم- يحدث الناس فقال بعض 
الناس لم يسمعه رسول الله. وقال بعض الناس بل معه وكره ما قال, 
فلما أتمى النبي حديثه قال أين السائل عن الساعة؟ يبقى هنا النبي كان 
بيعلم درس إن ما ينفعش النهاردة إن أنا لما أجي اتكلم حد ايه قاطع 
في الكلاء وبرضه ما ينفعش أحبابي من وسط مجالسنا برضه إن وأنا 
بتكلم واحد يرفع صوته وأنا بتكلم» يقعد يزعق ويقعد يعلي الصوت 
والكلام ده قال الله -عز وجل-: 'وَاغْضُضْ من صؤتك » إن نكر 
الْأَصْوَاتِ لصوت الَميرٍ' ما ينفعش وأنا بتكلم كده إن أنا 
عمال اتكلم وأزعق» ما ينفعش ما يصحشء ما يصحش» بل الإنسان 
يكون صوته هادي يُسْمع الناس. 


كذلك أيضًا من الأمور المتعلقة بالمجالس ممكن أكون قاعد مع حد 
وباتكلم معه وأنا عمال التفت کده» عشان الكلام ده له هو بس» مش 
عايز حاجة تان يسمع» فبعض الناس ياخد الكلام ده ويطلع ينشره. 
يا جماعة النبي -صلى الله عليه وسلم- يقول: "وإنما امجالسن بالأمانة", 


"آداب المجالس" من سلسلة "على هدي النبي - شرح كتاب صحيح الأدب المفرد" صفحة 256/16 "5 










شبكة الطريق إلى الله way2allah.com‏ 

الجالس بالأمانة» وقال لنا النبي -صلى الله عليه وسلم-: "إذا حدّث 
الرجلْ بحديث, ثم التفت -عشان يشوف في حد هيسمعه لاء فالتفت- 
فهي نا فليس من الأمانة في المجالس إن أنا أسمع واطلع أقول, 
وبخاصة إذا كانت امجالس عندنا بالأمانة» لذا بوب الإمام البخاري - 
رحمة الله عليه- باب فقال: باب الأمانة. وذكر فيه حديث أنس -رضي 
الله عنه- قال: خدمت رسول الله -صلى الله عليه وسلم- يوما حق 
إذا رأيت أن قد فرغت من خدمته قلت: يقيل النبي -صلى الله عليه 
وسلم- فخرج من عنده» فإذا غلمان يلعبون» فقمت انظر إلى لعبهم 
فجاء النبي -صلى الله عليه وسلم- فانتهى إليهم فسلم عليهم ثم دعا 
فبعثني إلى حاجة, فكان في فيئ حت أتيته وأبطأت على أمي فقالت: 
ما حبسك؟ -اتأخرت ليه- قلت: بعثني البي -صلى الله عليه وسلمه- 
إلى حاجة. قالت: ما هي؟ قلت : إنه سر للنبي -صلى الله عليه وسلم- 
> فقالت: احفظ على رسول الله سره. فما حدثت بتلك الحاجة أحدًا 
من الخلق فلو كنت محدثا حدثتك بما. أنا لو كنت هاحدث حد كنت 





° 


صحيح الجامع 

وقال له دي أمانة, فسيدنا أنس بيقول: أنا عمري في حيان ما هاحدث 
محا أحد ليه؟ لإن النبى قال: الجالس بالأمانة. 


ومن أخطر الأشياء أحبابي إن الأمانة دي تفقد وبخاصة بين الرجل 
وزوجه» قال النبي -صلى الله عليه وسلم-: "إن من أَشَرّ الاس عِنْدَ 
الله مَنزِلَةَ يوم القِيّامَةَ -أسوأ واحد منزلة عند الله يوم القيامة- الرَجُلَ 
يفضي إلى امرأته وَتْفْضِي إِلَبْ م يشر ركا" العلاقة بين الرجل 
والمرأة هذه العلاقة الحميمة بين الرجل والمرأة يكون بينهم وبين بعض 
فيه إفضاء في الكلام في الأفعال» ويطلع بعد كده يدشر سرهاء لذا عَلَّم 
البى -صلى الله عليه وسلم- الصحابة ما ينفعش امجالس دی تفر 
خرج النبي ذات يوم في مجلسه فقال: "لعل رَجُلا يقول ما يَفعَلُ بأهله. 
ولعلٌ امرأةً تخي عا فعَلّت مع رَوجها! فأرَمٌ القّوم -فقامت بنت شابة 
تمد عنقها حتى يراها البي قالت- إي والله يا رَسِولَ الل إن لَيَقْلْنَ 
وعم لَيَفعَلونَ! -حذر الي من هذا وقال:- "فلا تفعلوا؛ فَإئًا مَكَلُ 
ذلك مكل الشيطانِ لقي شَيطانة في طَريق فَعَشِيّها والنّاسُ يَنظرونَ"" ما 


" صححه الألباني 

ينفعش ما ينفعش» هذه الجالس الخاصة لا ينبغى أبدًا إن هى تدشر على 


كذلك أيضًا من الأمور اللي الشيخ تكلم عنها أيضًا في المجالس؛ إن في 
ا مجلس لا ينبغي علي إن أنا أؤذي فيه أحد» سواء بقول أو بفعل أو 
حتى کان الأذى ده معنوي» البي -صلى الله عليه وسلم- كان ذات 
يوم في مجلس في مسجد فدخل رجل بسهام له. واحد داخل ماسك 
سهام كده» اللي ماسك السهام كده وهيعدي على الناس إيه اللي 
يحصل؟ السهم بيبقى حاد شوية, ما هو السهم ده بيبقى عامل زي 
السيف كده عشان لما ييجي يخترق يقوم داخل بسرعة» فالسهم بيبقى 
حاد, فممكن وهو معدي ماسك السهم إيه اللي يحصل؟ يؤذي أحد. 
فالبي -صلى الله عليه وسلم- قال: "أمْسِك بنصاا" لا تؤذي أحدًاء 
امسك على النصال عشان ما تأذيش حد, أو حطها في غطائها عشان 
ما تأذيش حد, نفس الكلام, المسألة مش مسألة سهام» تقول لي الحمد 
لله مفيش سهام الأيام دي ولا فيه سيوف ولا سكين, ولكن المسألة 
مش مسألة سهام المسألة مسألة إنك في المجلس ممكن تؤذي أحد, 

واحد داخل مجلس وماسك حذاؤه ونزل كل التراب والطين اللي في 
الحذاء على الناس» ما هو ده أذى» واحد داخل -أعركم اللّه- وريكته 
وحشة» ويقعد في المجلس, ما هو ده أذى, يا جماعة لازم يكون عندنا 
رقي شوية؛ النبي -صلى الله عليه وسلم- قال: "من أكل ثومًا أو بصلا 
فلا يقربَنَ مسجدنا"* ما يقربش للمصلى ليه؟ المصلى ده مكان بيجتمع 
فيه الناس» فبالتالي هيأذي الناس. البي -صلى الله عليه وسلم- لما 
بنهى من أكل ثوما أو بصل قال: فلا يقربن مصلاناء طب واللي داخل 
وريحة الشراب عنده وحشة؟ ريحة الشراب عنده سيئة للغاية» يا ترى 
الوضع هيكون إيه؟ ده فيه أذى للناس» لا ما تخشش أصلاء ما تقربش 
أصلًا. ليه؟ لإن هيترتب على هذا أذى عظيم للناس» وديننا نى عن 
هذا الأذى» فكل أذى هيترتب من الإنسان في هذا المجلسء فى البي 
-صلى الله عليه وسلم- عن هذا الأذى. 






كذلك أيضًا الشيخ تحدث أيضًا في ا مجالس عن بعض المجالس التي ى 
عنها البي -صلى الله عليه وسلم-., فقال الشيخ: باب مجالس 





2 مجموع فتاوى ابن باز 

الصعدات, الصعدات اللي هي الطرق» فعن أبي هريرة - رضي الله عنه- 
: أن النبي -صلى الله عليه وسلم- تمى عن الجالس بالصعدات» ليه؟ 
ليه؟ لإن الصعدات دي أماكن الناس رايحة وجاية» واحد قاعد قدام 
بيت واحد» طب يا أخي اعمل حساب إن فيه واحدة طالعة وواحدة 
نازلة ما ينفعش» حت زمان واحنا عيال صغيرين كنا بنتعلم الآداب دي 
اللي ما عدناش بدسمع عنها أصلاء كنا زمان كده إيه؟ نبقى قاعدين 
على الرصيف أنا وزمايلي مغلا واحنا صغيرين ابتدائي وإعدادي؛ فينزل 
أب كريم كده يقول لي يا ابني ما ينفعش تقعد کده» يا ابني راعوا حرمة 
البيوت» فيه ناس طالعة وفيه ناس نازلة, فيه نساء طالعين وفيه نساء 
نازلين» فكنا ما ينفعش أصلا نقعد على البيوت» كنا نطلع نقعد على 
ناصية الشارع بره خالص» ما ينفعش» فيه نساء رايحين فيه نساء جايين» 
فما ينفعش إن احنا نؤذي الناس بالجلوس أمام البيوت أو الكلام ده 
لذا تى البي -صلى الله عليه وسلم- عن ذلك ليه؟ الطريق له حق, 
هذا الطريق له حق» فقالوا: يا رسول الله ما لنا من مجالسنا بد ما لناش 
مجالس إلا هي» فقال -صلى الله عليه وسلم-: "فإن أبيتم إلا الطريق 
فاعطوا الطريق حقه, قالوا وما حقها يا رسول الله؟ قال: "إدلال السّائلٍ 

-لو واحد نيشال على الطريق تدلوه- ورد السَّلام, وغضٌ الأبصار, 
والأمرُ بالمعروف والتهئ عن المنكر", ما ينفعش أبدًا الإنسان لما يلس 
في طريق يضيع مثل هذه الحقوق. 

وسلم-: "خير امجالس أوسغها" ما ينفعش ها نيجي نقعد نختار مكان 
ضيق خدوا المكان الواسع عشاكت يتسع للناس. 

كذلك أيضًا الشيخ قال: باب استقبال القبلة يستحب واحنا قاعدين 
احنا كلنا نستقبل القبلة» وذلك لقول البي -صلى الله عليه وسلم-: 
"إن لكل شيءٍ شرفا وإِنَّ أشرف المجالس ما استُقبل به القبلة"» أشرف 
امجالس هو المجلس الذي يستقبل الإنسان به القبلة. 

كذلك أيضًا من الأمور المهمة جدا ني مسألة المجالس إن أنا قاعد في 
مجلس؛ وجه واحد ضيف علي أكرم هذا الضيف. فقال الشيخ -رحمة 
الله عليه -: باب أكرم الناس على الرجل جلیسه» وقال عن ابن عباس: 
"أكرم الناس علي جليسي". أنا لازم أكرمه ولازم أحسن إليه ولازم 
أعامله بأحسن معاملة. إكرام الجليس» الإحسان إليه بالقول وبالفعل. 


"آداب المجالس" من سلسلة "على هدي النبي - شرح كتاب صحيح الأدب المفرد" 






صفحة 6|22 





شبكة الطريق إلى الله way2allah.com‏ 

أيضًا من امجالس التي نى النبي -صلى الله عليه وسلم- عنها؛ مش 
مجالس اللي هي الطرقات بسء لا في مجالس أيضًا أخرى كى النبي - 
صلى الله عليه وسلم- عنهاء منها مثلا المجالس على حرف الشمس ما 
بين الظل والشمسء لا ثبت أن النبي -صلى الله عليه وسلم- تى أن 
يقعد بين الظل والشمسء كما روى ابن ماجة وقال البي -صلى الله 
عليه وسلم-: "هذه مجالس الشياطين". امجلس ده مجلس الشياطين, 
بوب الشيخ البخاري باب لا يجلس على حرف الشمس» وذكر فيه 
حديث إجماعيل بن أي خالد قال: حدثني قيس عن أبيه أنه جاء ورسول 
الله نطب فقام في الشمس فأمره فتحول إلى الظل» أمره أيضًا أن يتحول 
إلى الظل. 


كذلك أيضًا ذكر الشيخ بعض الحيئات في الجالس» بعض الجلسات 
احنا قاعدين في الجلس» ففي بعض الجلسات كده النبي كى عنهاء 
فالبي فى عن بعض المجالس -بعض الأماكن-. وى عن بعض 
الجلسات» منها مثا الجلسة اللي إيه؟ الواحد يكون قاعد كده وحاطط 
ايديه ورا ضهره كده ايديه الشمال ورا ضهره كده» دي جلسة ى البي 

-صلى الله عليه وسلم- عنهاء ودي جلسة اليهود, فعن الشريد بن 
سويد -رضي الله عنه- قال: "مر بي رسول الله صلّى الله عليه وسلَمَ 
وأنا جالسٌ هَكذا وقد وضعث يدي اليُسرى خلف ظهري واتكأث على 
ألية يدي فقال: لا تقعْدٌ قعدة المغضوب عليّهم", ما تقعدش قعدة 
ا مغضوب عليهم. 

كذلك أيضًا نى النبي -صلى الله عليه وسلم- على الاحتباء في القوب: 
الاحتباء في الثوب إن هو يبقى قاعد كده ويرفع رجليه ويضم رجليه 
كده عليه؛ ليه؟ لإن كان عدد من الصحابة -رضوان الله عليهم- كانوا 
فقراء أصلاء فكان الواحد منهم لو قعد هذه الجلسة, ما كانش زينا 
كده يلبس بنطلون وفوق البنطلون مش عارف إيه وكذا حاجة كده 
فوق بعض, فكانت العورة تبقى مستورة, ولكن كان الواحد منهم ما 
هوش إلا ثوب واحد هو كله على بعضه لابس جلابية فلو قعد جلسة 
الاحتباء بتكون النتيجة إن العورة تنكشف» فكل مجلس فيه انكشاف 
للعورات طبعا ى البي -صلى الله عليه وسلم- عنه. ذكر الشيخ باب 
الاحتباء في الثوب وذكر أن البي -صلى الله عليه وسلم- فى عن 

الاحتباء وهو جالس ليس على فرجه منه شيء» حتى طبعا لا تدنكشف 
العورات. 






كذلك أيضا من الآداب اللي الشرع علمنا إياها واحنا داخلين في 
الجالس؛ هو بدء هذا المجلس بالسلام, قال النبي -صلى الله عليه 
وسلم-: "إذا جاء أحدكم إلى المجلس فليُسلَمْ فإن بدا له أن يلس 
فليجلسن وإن قام فليسَلَم فليست الأول بأحقّ من الآخرة". 

كذلك أيضًا من الآداب اللي علمنا إياها البي -صلى الله عليه وسلم- 
إن لو فيه إنسان قاعد في مجلس معين أو في مكان معين ثم قام ليقضي 
حاجة ثم عاد؛ فهو أولى الناس بمذا المكان. وبرضه ما ينفعش إن 
الإنسان مننا يكون مثلا في يوم من الأيام داخل على حد قاعد في مكان 
معين ويقول له قوم من هنا أنا عايز اقعد هناء كما نرى بعض الناس 
بيصنع› قال الشيخ الإمام البخاري: باب إذا قام له رجل من مجلسه م 
يقعد فيه» عن ابن عمر قال: "فى النئ صلَّى الله عليه وسلّمَ أن يقيمَ 
الرجل[الرجل] من مجاه ثم يلس فيه. وكان ابن عمر إذا قام له رج 

من مجله» لم جلسن فيه". ابن عمر لو شاف واحد قام له بقی» يقول 
له لا أحق بمذا المكان. 

كذلك أيضًا أحبابي من الأمور اللي النبي حننا عليها إن المجالس إذا 
ضاقت بأهلها يستحب إن احنا يُوسع بعضنا لبعض» والشيخ البخاري 
بوب بابا فقال: باب التوسع في الجلس» فعن ابن عمر قال: قال البي 
-صلى الله عليه وسلم-: "لا بُقِيمُ الل الرّجْلَ من مَفْعَدِو م لسن 
فيه ولكِن تَفَسَّحُوا وتَوَسّعُوا". برضه هذا أدب من الآداب اللي الإمام 
البخاري -رحمة الله عليه- قال لنا عليها. 

ومن أهم الأمور طبعا المتعلقة بآداب المجالس ونختم بجا إن شاء الله - 
تبارك وتعالى-, إن هذه المجالس في قايتها أكيد حصل فيه لغوء أكيد 
حصل فيه خطأ. أكيد حصل فيه تقصير, فإن احنا نختم هذه المجالس 
بكفارة امجلس,2 وهي كما علمنا البي -صلى الله عليه وسلم-: 
"سبحانك اللهمّ وبحمدك, أشهدُ أن لا إلة إلا أنت» أستغفرُك وأتوبث 
إليك". 

إن شاء الله أحبابي نكتفي بمذا القدر في هذه الآداب المتعلقة بالمجالس 
وصلى الله على نبينا محمد وعلى آله وصحبه وسلم. 

